1973年尾，彭健新、葉智強、陳友同埋溫拿嘅經理人梁柏濤等將樂隊重組，並由loosers改名做wynners，加上啱啱喺新加坡返香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手andrew都相繼加入，溫拿樂隊以六人樂隊出現，但係andrew加入咗無耐就走咗，溫拿五虎嘅陣形穩定咗落嚟，以譚詠麟同埋鍾鎮濤、彭健新、葉智強和同埋陳友作樂隊嘅最終班底。